Dragnea: ACL a provocat un curent de ură în societate. Trebuie să pansăm această rană

Liviu Dragnea a făcut declaraţii despre rezultatul alegerilor prezidenţiale, confirmând că Klaus Iohannis a câştigat preşedinţia. Însă, Dragnea a precizat că PSD a făcut o campanie corectă şi decentă, în contrast cu ACL, care ar fi provocat un curent de ură în societate. Vicepremierul declarat despre votul masiv din străinătate că în Diaspora au fost duşi foarte mulţi români din ţară cu autocarul."Guvernarea va fi menţinută în continuare. În primul rând, este vorba de peste cinci milioane de voturi pe care Victor Ponta le-a luat. Să sperăm că de la ACL îşi vor da seama că, datorită modului în care au făcut campanie, ţara este dezbinată acum. Este vorba despre un curent de ură care a creat o falie în societate. Trebuie să pansăm această rană, pentru că este periculoasă. N-am de gând să demisionez din partid. O sa vem o discuţie cu colegii şi o să hotărâm. N-am nimic să reproşez colegilor. Ştiţi câte autocare au fost duse în Diaspora cu oameni din România? Nu vom contesta rezultatul. Am mai contestat de două ori şi n-am rezolvat nimic. Eu cred că subiectul despre diasporă, cel puţin legat de acest vot, s-a încheiat. Sunt fraţii noştri, şi-au exprimat o opţiune, pe care le-o respectăm. Nu pot să-mi reproşez că n-am cerut colegilor mei să facă lucruri ilegale. Am acţionat legal, am făcut o campanie curată, corectă, decentă. O să spun mai multe în zilele următoare", a declarat Dragnea.